
14 prompts per copiar i enganxar

	Curs
	Microsoft 365 — La productivitat i la col·laboració al següent nivell

	Document
	Cheat Sheet — Prompts de Copilot per a Teams

	Bloc
	Bloc 3 — Comunicació i col·laboració amb Teams

	Client
	Barcelona Activa

	Impartit per
	Aubay Consultoria IT

	Requisit
	Llicència de Microsoft 365 Copilot (Premium)

	Abast
	Equips, canals, converses i fitxers. Les reunions, a part

	Idioma
	Català




Els 14 prompts
	#
	Prompt
	On
	Bloc

	1
	Resumir un canal després d'uns dies
	Canal
	Posar-se al dia

	2
	Saber què s'espera de tu
	Canal
	Posar-se al dia

	3
	Resumir un fil concret
	Canal
	Posar-se al dia

	4
	Posar-te al dia de tots els equips
	Chat
	Posar-se al dia

	5
	Redactar una publicació de canal
	Chat
	Escriure

	6
	Revisar un missatge abans de publicar-lo
	Canal
	Escriure

	7
	Convertir un correu en missatge de canal
	Chat
	Escriure

	8
	Trobar una decisió que es va prendre
	Chat
	Trobar

	9
	Trobar un fitxer dins de Teams
	Chat
	Trobar

	10
	Saber a qui preguntar
	Chat
	Trobar

	11
	Proposar l'estructura de canals
	Chat
	Organitzar

	12
	Decidir si va al xat o al canal
	Chat
	Organitzar

	13
	Netejar un equip desordenat
	Chat
	Organitzar

	14
	Diagnòstic de com feu servir Teams
	Chat
	Revisió



Com fer servir aquest document
Catorze prompts per fer servir Copilot amb Teams. Estan escrits per copiar i enganxar: substitueix el que hi ha entre claudàtors i envia'ls.
Els dos llocs on escriure'ls
	On
	Què veu
	Quan fer-lo servir

	Copilot dins d'un canal
	NOMÉS aquell canal
	Resumir o buscar en una conversa concreta

	Copilot Chat
	Tots els teus equips, correus i fitxers
	Quan necessites creuar informació de diversos llocs



	Aquesta distinció és la més important del document: El Copilot d'un canal veu aquell canal i prou. Si la conversa que busques està repartida entre General, Documentació i un xat privat, no la trobarà. Per a això has d'anar a Copilot Chat, que ho veu tot.



	I una cosa que has de saber d'entrada: Copilot no crea equips ni canals, no afegeix membres i no puja fitxers. El que fa molt bé és RESUMIR converses, TROBAR el que es va dir i AJUDAR-TE A DECIDIR com organitzar l'espai. Quan li demanis una acció, et donarà els passos.




	POSAR-SE AL DIA
Quan tornes i tens 200 missatges



	1
	Resumir un canal després d'uns dies
Al Copilot del canal



	Resumeix el que ha passat en aquest canal durant els últims
[7 / 15 / 30] dies.

Vull saber:
- Els temes principals, en 3 o 4 punts
- Quines decisions s'han pres i qui les ha preses
- Què ha quedat obert o sense resposta

Indica de quin missatge surt cada punt, per poder comprovar-ho.



	Exemple emplenat:
Resumeix el que ha passat en aquest canal durant els últims 15 dies.

Vull saber els temes principals en 3 o 4 punts, quines decisions
s'han pres i qui les ha preses, i què ha quedat obert o sense
resposta. Indica de quin missatge surt cada punt.



Quan: El primer dia després de vacances, o quan t'afegeixen a un equip que ja portava mesos funcionant.
Què esperar: Un resum amb referències. Demanar la font és el que et permet verificar-lo i anar al missatge original.

	2
	Saber què s'espera de tu
Al Copilot del canal



	Revisa aquest canal i digue'm NOMÉS el que m'afecta a mi.

Concretament:
- On m'han mencionat i què em demanaven
- Quines tasques se m'han assignat, encara que sigui de paraula
- Si hi ha alguna pregunta oberta dirigida a mi

Si no hi ha res pendent per part meva, digue-m'ho clarament
en comptes de resumir-me el canal sencer.



	Exemple emplenat:
Revisa aquest canal i digue'm NOMÉS el que m'afecta a mi: on m'han
mencionat i què em demanaven, quines tasques se m'han assignat i si
hi ha alguna pregunta oberta dirigida a mi.

Si no hi ha res pendent per part meva, digue-m'ho clarament.



Quan: Cada matí, en canals on hi ha molt moviment i poques coses et toquen.
Què esperar: Una llista curta i personal. L'última instrucció és la que evita que t'inventi pendents per omplir.

	3
	Resumir un fil concret
Al Copilot del canal, amb el fil obert



	Resumeix aquesta conversa.

Digue'm:
- Quin era el tema i com ha acabat
- Els arguments principals de cada posició, si hi ha hagut debat
- Què s'ha decidit i qui ho ha de fer
- Si ha quedat sense resoldre, què falta per decidir



	On aplicar-lo:
Obre un fil llarg del canal —una discussió sobre una decisió, per
exemple— i llança el prompt amb aquell fil obert. Si el llances amb
el canal general obert, resumirà tot el canal en comptes del fil.



Quan: Quan un fil té vint respostes i has d'opinar sense haver-lo seguit.
Què esperar: Un resum del debat. El punt dels arguments és el que et permet posicionar-te amb criteri.

	4
	Posar-te al dia de tots els equips
A Copilot Chat



	He estat fora des del [DATA] fins avui.

Repassa TOTS els meus equips i canals de Teams i digue'm:
- Els 5 temes més importants que han sorgit
- On m'han mencionat directament
- Si s'ha pres alguna decisió que m'afecti
- En quins equips no ha passat res rellevant

Sigues breu: vull poder-ho llegir en tres minuts.



	Exemple emplenat:
He estat fora des del 8 de setembre fins avui.

Repassa TOTS els meus equips i canals de Teams i digue'm els 5 temes
més importants, on m'han mencionat directament, si s'ha pres alguna
decisió que m'afecti i en quins equips no ha passat res rellevant.



Quan: El primer dia després d'una absència. Aquest és el prompt que justifica Copilot Chat.
Què esperar: Un resum transversal. L'últim punt és útil: saber on NO cal entrar estalvia tant com saber on sí.


	ESCRIURE MILLOR AL CANAL
Que la gent llegeixi i respongui



	5
	Redactar una publicació de canal
A Copilot Chat o al canal



	Redacta un missatge per publicar al canal [NOM] de Teams.

Tema: [DE QUÈ VA]
El que necessito de l'equip: [QUÈ DEMANES]
Termini: [QUAN]

Requisits:
- Un assumpte curt que digui de què va
- La petició a la primera línia
- Màxim 80 paraules
- Format de llista si hi ha més d'un punt

No hi posis salutacions llargues ni acomiadaments formals.



	Exemple emplenat:
Redacta un missatge per publicar al canal General de Teams.

Tema: revisió dels materials del curs abans del tancament.
El que necessito de l'equip: que cadascú revisi el bloc que té
assignat i deixi els comentaris al document.
Termini: divendres a les 14h.



Quan: Quan has de demanar alguna cosa a l'equip i vols que la llegeixin de veritat.
Què esperar: Un esborrany breu i estructurat. L'última instrucció evita el to de correu formal, que al canal no toca.

	6
	Revisar un missatge abans de publicar-lo
Al Copilot del canal



	Vaig a publicar aquest missatge en un canal amb [NOMBRE] persones.

Revisa'l i digue'm:
- Si s'entén què demano i per a quan
- Si hauria de mencionar algú concret en comptes de tot el canal
- Si hi ha frases que sobren
- Si el to funciona per a un grup ampli

No me'l reescriguis: digue'm què canviaria.

MISSATGE:
[ENGANXA AQUÍ EL TEU MISSATGE]



	Exemple del que enganxaries:
MISSATGE:
Hola a tothom! Espero que estigueu bé. Us escric perquè estem
acabant de tancar els materials del curs i hi ha algunes coses
pendents que hauríem de revisar entre tots abans de la setmana que
ve, si pot ser. Qui pugui, que hi faci una ullada. Gràcies!



Quan: Abans de publicar en un canal gran. Un missatge mal plantejat el llegeixen vint persones.
Què esperar: Observacions concretes. El punt de les mencions és el que més sorprèn: sovint no cal avisar tothom.

	7
	Convertir un correu en missatge de canal
A Copilot Chat



	T'enganxo un correu llarg. Convertei'l en un missatge de canal
de Teams.

Ha de:
- Començar per la conclusió o la petició
- Fer màxim 80 paraules
- Fer servir llista si hi ha diversos punts
- Indicar-me a qui hauria de mencionar

Digue'm també què has tret i per què no calia.

CORREU:
[ENGANXA AQUÍ EL CORREU]



	Per què val la pena:
Un correu de 300 paraules sol contenir 80 de contingut i 220 de
context, cortesia i rodeigs. Aquest prompt et mostra la proporció
amb un cas teu, i és la millor manera d'aprendre a escriure directe.



Quan: Quan una conversa de correu hauria d'haver estat al canal des del principi.
Què esperar: Una versió curta i la justificació. És un bon exercici per veure quant sobra en un correu típic.


	TROBAR
El que es va dir i no saps on



	8
	Trobar una decisió que es va prendre
A Copilot Chat



	Busca a tots els meus equips de Teams quan vam decidir
[QUÈ ES VA DECIDIR].

Digue'm:
- En quin equip i canal es va parlar
- Qui va prendre la decisió i quan
- Quins arguments es van donar
- Si algú va discrepar

Si no trobes cap decisió clara sobre això, digue-m'ho.



	Exemple emplenat:
Busca a tots els meus equips de Teams quan vam decidir fer servir
Edge en comptes de Firefox per a les sessions de formació.

Digue'm en quin equip i canal es va parlar, qui va prendre la
decisió i quan, quins arguments es van donar i si algú va discrepar.



Quan: Quan recordes que es va decidir alguna cosa però no on ni amb quin criteri.
Què esperar: La ubicació i el context de la decisió. Molt útil per no reobrir debats ja tancats.

	9
	Trobar un fitxer dins de Teams
A Copilot Chat



	Busca un fitxer que està en algun dels meus equips de Teams.

El que recordo:
- Tractava sobre [TEMA]
- El va pujar [PERSONA], aproximadament [QUAN]
- Era un [WORD / EXCEL / PDF], si ho recordes

Digue'm en quin equip i canal està, qui el va pujar i quan.
Si en trobes diversos possibles, llista'ls tots.



	Exemple emplenat:
Busca un fitxer que està en algun dels meus equips de Teams.

Tractava sobre el pressupost de la formació. El va pujar algú de
coordinació, aproximadament al juliol. Crec que era un Excel.

Digue'm en quin equip i canal està, qui el va pujar i quan.



Quan: L'ús més agraït. Saps que el document existeix però no en quin dels vuit equips.
Què esperar: La ubicació exacta. Recorda que els fitxers d'un canal privat viuen en un lloc separat.

	10
	Saber a qui preguntar
A Copilot Chat



	Segons les converses dels meus equips de Teams, qui és la persona
que més tracta el tema de [TEMA]?

Digue'm:
- Qui és i en quins canals hi participa
- Per què creus que és la persona indicada
- Si hi ha algú altre que també hi estigui implicat

Si no en tens prou informació, digue-m'ho.



	Exemple emplenat:
Segons les converses dels meus equips de Teams, qui és la persona
que més tracta el tema de la configuració de SharePoint?

Digue'm qui és, en quins canals hi participa, per què creus que és
la persona indicada i si hi ha algú altre implicat.



Quan: Quan t'incorpores a un equip o a un projecte i no saps a qui dirigir-te.
Què esperar: Una recomanació justificada. La justificació val més que el nom: et deixa valorar si té sentit.


	ORGANITZAR L'ESPAI
Decisions abans de crear res



	11
	Proposar l'estructura de canals
A Copilot Chat



	Vaig a crear un equip de Teams per a [PROJECTE O DEPARTAMENT].

Hi participarem [NOMBRE] persones i farem: [QUÈ FAREU].

Proposa'm:
- Un màxim de QUATRE canals, amb el nom i què hi aniria
- Si algun hauria de ser privat i per què
- Quines pestanyes hi posaria a cada canal

Si creus que amb menys canals en tindríem prou, digue-m'ho.
Dona'm també els passos per crear-los.



	Exemple emplenat:
Vaig a crear un equip de Teams per a la formació de Microsoft 365 a
Barcelona Activa.

Hi participarem 6 persones: 2 formadors, 2 de coordinació interna i
2 del client. Prepararem materials, coordinarem calendaris i
compartirem la documentació amb el client.



Quan: Abans de crear un equip. Cinc minuts aquí eviten mesos de desordre.
Què esperar: Una proposta amb estructura i els passos. Copilot no crea els canals: te'ls dissenya i te'ls guia.

	12
	Decidir si va al xat o al canal
A Copilot Chat



	Ajuda'm a decidir si aquesta conversa hauria d'anar a un xat privat
o a un canal de l'equip.

Es tracta de: [DESCRIU-HO]

Tingues en compte:
- Si algú que s'incorpori demà hauria de poder llegir-ho
- Si hi ha informació sensible
- Si afecta decisions del projecte

Dona'm una recomanació clara i el motiu principal.



	Exemple emplenat:
Ajuda'm a decidir si aquesta conversa hauria d'anar a un xat privat
o a un canal de l'equip.

Es tracta de: hem de decidir si el curs es dona amb Edge o amb
Firefox, perquè amb Firefox fallen les pestanyes incrustades. Ho
estem parlant dos formadors.



Quan: Quan dubtes. És la decisió que més determina si l'equip conserva el coneixement o el perd.
Què esperar: Una recomanació raonada. El primer criteri —si serviria a algú nou— és el que ho resol gairebé sempre.

	13
	Netejar un equip desordenat
A Copilot Chat



	Analitza l'equip [NOM] dels meus equips de Teams.

Digue'm:
- Quins canals tenen activitat real i quins estan morts
- Si hi ha canals que fan la mateixa funció
- Quines converses importants estan al canal equivocat

Proposa'm un pla de neteja en un màxim de tres accions,
ordenades per impacte.

Adverteix-me de què podria perdre en cada acció.



	Exemple emplenat:
Analitza l'equip «Projecte de Formació» dels meus equips de Teams.

Digue'm quins canals tenen activitat real i quins estan morts, si hi
ha canals que fan la mateixa funció i quines converses importants
estan al canal equivocat.

Proposa'm un pla de neteja en un màxim de tres accions.



Quan: Quan un equip porta un any funcionant i ja ningú sap on està res.
Què esperar: Un diagnòstic i un pla curt. L'advertència de pèrdues és el que evita esborrar un canal amb contingut valuós.


	REVISIÓ
Com fa servir Teams el teu equip



	14
	Diagnòstic de com feu servir Teams
A Copilot Chat



	Analitza com faig servir Teams i digue'm:

- A quants equips i canals pertanyo
- En quins participo de veritat i en quins no dic res mai
- Quina proporció de les meves converses són a canals i quina a xats
- Si hi ha decisions importants que han quedat en xats privats

Sigues concret amb les xifres. Després digue'm UN sol hàbit
que hauria de canviar i com el mesuraria d'aquí a un mes.



	Per què aquest punt importa:
Prendre decisions per xat privat és l'error que més coneixement fa
perdre a un equip. Aquella informació desapareix per als altres, i
sis mesos després ningú sap per què es va fer una cosa d'una manera
determinada.

Aquest prompt et diu si ho fas tu, amb dades en comptes d'opinions.



Quan: Al final del bloc de Teams, o un cop al trimestre.
Què esperar: Dades reals i una recomanació. El punt de les decisions en xats privats sol ser el més revelador.


Què NO pot fer Copilot a Teams
	No pot...
	Però sí...

	Crear equips ni canals
	Proposar-te l'estructura i donar-te els passos

	Afegir ni treure membres
	Dir-te qui hi hauria de ser segons les converses

	Publicar missatges per tu
	Redactar-los perquè els revisis i els publiquis

	Pujar ni moure fitxers
	Dir-te on són i on haurien d'estar

	Crear pestanyes
	Recomanar-te quines i explicar-te com

	Arxivar ni esborrar equips
	Dir-te quins estan morts i què perdries

	Veure canals on no ets membre
	Treballar amb tot allò on tens accés



	El límit que més et trobaràs: El Copilot d'un canal NOMÉS veu aquell canal. Si el resum et sembla incomplet, comprova que la informació que busques estigui realment allà. Per creuar canals, equips i correu, has d'anar a Copilot Chat.



	I un límit tècnic que convé conèixer: Els canals privats i compartits viuen en llocs de SharePoint separats. Això afecta el que Copilot pot veure segons des d'on li preguntis. Si busques un fitxer i no apareix, comprova si es va pujar a un canal privat.



Quatre idees per treure'n profit
	Idea
	Per què funciona

	Tria bé des d'on preguntes
	Canal per a una conversa, Copilot Chat per creuar equips

	Demana-li la font
	«Indica de quin missatge surt» et permet verificar

	Acota el període
	«Els últims 15 dies» dona millors resums que «últimament»

	Demana-li que admeti el buit
	«Si no hi ha res pendent, digue-m'ho» evita invents



	I el de sempre: Revisa el que et doni. Un resum de canal pot atribuir una decisió a qui la va comentar en comptes de a qui la va prendre, o donar per tancat un debat que seguia obert. Abans d'actuar sobre una decisió important, ves al missatge original.



	Sobre aquest document: Prompts de Copilot per a Microsoft Teams. Les reunions es tracten en un document a part. Aubay Consultoria IT — Barcelona — 2026.

